**Z1 televizija** (nekad **Zagrebačka televizija** i **TV Sljeme**) je lokalna komercijalna TV postaja iz grada Zagreba u Republici Hrvatskoj.

Druga zagrebačka televizija – TV Sljeme – s eksperimentalnim emitiranjem započela je 30. srpnja 2004. godine s koncesijom za grad Zagreb. Prvi glavni urednik bio je Branko Kuzele koji je i danas urednik.
Današnji glavni urednik je Franjo Gregurić.

Početkom 2006. godine Z1 televizija promijenila je vlasničku strukturu i uvela novu programsku shemu u kojoj se posebna pozornost obraća informativnom i zabavnom programu.

Z1 je prva među hrvatskim televizijama uvela i mogućnost javljanja uživo koristeći 3G mobilnu tehnologiju. Reporteri se tako javljaju s terena putem mobilnih telefona sa video opcijom.

Na zagrebačkoj televiziji između ostalih emisija nalaze se ili su se nalazile i Noćna mora Željka Malnara, prijenosi NFL-a, Večernji pressing Nevena Cvijanovića, Vježbanje demokracije Branka Vukšića, Index, Sport Nedjeljom u 13:30, Ćiroskop Miroslava Blaževića, Opasne veze Tihomira Dujmovića, Rubala show dr. Drage Rubale itd.

Pokrivenost
-----------

Signalom s RTV Tornja na Sljemenu u multipleksu D na K42 UHF-a Z1 se može pratiti na cijelom području digitalne regije D4 (Zagrebačka županija, Krapinsko-zagorska županija, dio Sisačko-moslavačke županije i dio Karlovačke županije. Z1 se može također pratiti i u drugim krajevima Hrvatske, preko MaxTV-a i DIGI TV-a.

Z1 danas emitira svoj program nekodirano i putem satelita Eutelsat 16A na poziciji 16° istočno (DVB-S2 11637 H, SR 30000, FEC 5/6), pa je tako dostupna u cijeloj Europi.

Kontroverze i zabrane emitiranja
--------------------------------

Prva zabrana emitiranja Z1 televizije donesena je 22. siječnja 2016. godine zbog govora mržnje u emisiji *Markov trg.* Odluku o prestanku emitiranja programa donijelo je Vijeće za elektroničke medije nakon što je voditelj Marko Jurič emisiju *Markov trg* odjavio riječima: "*Poruka Zagrepčanima, svima koji se šeću Cvjetnim trgom: budite oprezni budući da je u blizini crkva u kojoj stoluju, da parafraziram jednog srpskog ministra, četnički vikari. Pripazite kada se šećete Cvjetnim trgom, pogotovo majke s djecom, da ne bi koji od tih četničkih vikara istrčao iz crkve i u svojoj maniri klanja izveo svoj krvavi pir na našem najljepšem zagrebačkom trgu koji bi možda trebalo obilježiti tablama ‘pazi, oštar četnik u blizini'*". Vijeće je navedeno okarakteriziralo kao "*pogodovanje poticanju i širenju mržnje ili diskriminaciju na osnovi rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla.. (...)*". Privremeno oduzimanje koncesije započelo je 26. siječnja 2016. godine u 00:00 sati te je zabrana trajala tri dana. Zbog navedene odluke, oko pet tisuća prosvjednika skupilo se ispred zgrade Vijeća i burno negodovalo zbog navedene odluke.

Druga zabrana emitiranja donesena je u 2018. godini zbog govora mržnje utvrđenoga u emisiji *Bujica* voditelja Velimira Bujanca od 5. studenoga 2018. godine. Zabranu emitiranja osim Z1 televizije, dobile su i ostale partnerske televizije koje su emitirane navedenu emisiju: SBTV, Osječka televizija, Srca TV, Adriatic TV i TV Jadran. Zbog emitiranja i reprize emisije Z1 televizija kažnjena je s 24 sata zabranom emitiranja programa na dan 3. prosinca 2018. godine.

Izvori
------

1. ↑  Vijeće za elektroničke medije privremeno gasi Z1 zbog govora mržnje. *vecernji.hr*. Večernji list (22. siječnja 2016.). Preuzeto 28. studenog 2018..
2. ↑  Prosvjedovalo više od 5.000 ljudi: Bujanec Mirjani Rakić poklonio šajkaču. *net.hr*. Net.hr (26. siječnja 2016.). Preuzeto 28. studenog 2018..[*mrtav link*]
3. ↑  Vijeće za elektroničke medije privremeno oduzelo koncesije nakladnicima televizija zbog govora mržnje - Agencija za Elektroničke Medije.hr. *web.archive.org* (2018-11-26). Archived from the original on 2018-11-26. Preuzeto 2021-03-14.

Vanjske poveznice
-----------------

* Službene stranice Z1 televizije
* Z1 na Eutelsat 16A Arhivirano 2013-11-22 na Wayback Machine-u

| * p
* r
* u
Zemaljska televizija u Hrvatskoj |
| --- |
| Nacionalni | 

|  |  |
| --- | --- |
| Javni programi | HRT 1 • HRT 2 • HRT 3 • HRT 4 |
| Privatni programi | RTL • Nova TV • RTL 2 • Doma TV • Sportska televizija • RTL Kockica • Croatian Music Channel |

 |
| Regionalni | 

|  |  |
| --- | --- |
| D01 | Plava Vinkovačka • Televizija Slavonije i Baranje • Osječka televizija |
| D02 | Slavonskobrodska televizija • Plava TV |
| D03 | Varaždinska Televizija |
| D04 | Jabuka TV • Mreža TV-Zagreb • Z1 |
| D05 | Kanal Ri • TV Nova |
| D07 | Diadora TV |
| D08 | TV Jadran • Mreža TV-Split |
| D09 | Dubrovačka televizija • Libertas TV |

 |
| Lokalni | 

|  |  |
| --- | --- |
| d044-d045-d046 | Trend TV • Laudato TV |
| d072 | Televizija Šibenik |
| L-ZA | Televizija Zapad |

 |